[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Gwneud mwy o wahaniaeth fel ymddiriedolwyr CGGC"}, {"text_idx": "#000012", "text": "Mae enwebiadau\u2019r flwyddyn hon i ymuno a\u0302 bwrdd CGGC ar agor unwaith eto, ac rydyn ni\u2019n chwilio am saith unigolyn dynamig a brwdfrydig sydd eisiau gwneud Cymru\u2019n lle gwell. Nid oes angen profiad blaenorol ar fwrdd nac o fod yn ymddiriedolwr."}, {"text_idx": "#000013", "text": "Rydyn ni\u2019n ymrwymedig i gydraddoldeb a chynrychioli holl amrywiaeth y cymunedau rydyn ni\u2019n eu gwasanaethu. Mae amrywiaeth yn cwmpasu amrywiaeth eang o nodweddion gwarchodedig, ond mae gennym ni ddiddordeb arbennig mewn derbyn enwebiadau gan ein haelodau am bobl iau, pobl ag anabledd, pobl drawsryweddol, pobl o gymunedau ethnig lleiafrifol a\u2019r rheini o\u2019r gymuned LGBT+. Ond rydyn ni\u2019n croesawu enwebiadau gan unigolion o bob lliw a llun."}, {"text_idx": "#000014", "text": "Y Bwrdd Ymddiriedolwyr yw corff llywodraethu CGGC ac mae\u2019n gyfrifol am faterion cyfreithiol ac ariannol y mudiad, gosod y weledigaeth a\u2019r cyfeiriad strategol."}, {"text_idx": "#000015", "text": "Mae ein Bwrdd yn cwrdd wyth gwaith y flwyddyn yn ystod oriau swyddfa (pedwar cyfarfod Bwrdd ffurfiol a phedwar cyfarfod gweithgor). Fel arfer, bydd ymddiriedolwyr yn cael eu penodi am dair blynedd, gallant wasanaethu am hyd at naw blynedd a bydd unrhyw dreuliau parod yn cael eu had-dalu."}, {"text_idx": "#000018", "text": "I gael eich ystyried am le ar y Bwrdd, rhaid i chi gael eich enwebu gan aelod o CGGC (nid oes angen i\u2019r sawl a enwebir fod yn aelod o CGGC ei hun).\nCyn gynted ag y byddwn ni\u2019n derbyn enwebiad ar eich cyfer, byddwn ni\u2019n cysylltu a\u0302 chi drwy e-bost\nAr o\u0302l derbyn eich enwebiad gan aelod o CGGC, bydd angen i chi gyflwyno\u2019r wybodaeth ganlynol: CV, datganiad personol nad yw\u2019n fwy na dwy dudalen o hyd (sy\u2019n dangos sut, yn eich tyb chi, y byddai eich sgiliau a\u2019ch profiad yn eich galluogi i gyflawni ro\u0302l Ymddiriedolwr), ynghyd a\u0302 chrynodeb 200 gair ar y mwyaf yn ateb y cwestiwn \u2013 Pam ddylai aelodau CGGC bleidleisio drosof i fod yn Ymddiriedolwr?"}, {"text_idx": "#000020", "text": "Os hoffech gael sgwrs anffurfiol cyn ymgeisio, cysylltwch a\u0302 Ruth Marks, Prif Weithredwr ar 02920 431734 neu rmarks@wcva.cymru ac i gael unrhyw wybodaeth bellach am y broses etholiadol, cysylltwch a\u0302 Tracey Lewis ar tlewis@wcva.cymru neu 02920 431734."}, {"text_idx": "#000021", "text": "Y dyddiad cau ar gyfer derbyn enwebiadau a CV, datganiad personol a chrynodeb yr enwebeion yw 10 Medi 2021."}, {"text_idx": "#000022", "text": "Gall llwyddiant Cynhwysiant Gweithredol fod yn dempled ar gyfer y dyfodol"}, {"text_idx": "#000028", "text": "Ymunwch a\u0302 ni ar y cyfryngau cymdeithasol"}]